Terenska krvodajalska akcija v Ajdovščini in Vipavi
Rdeči križ Ajdovščina vas vabi na terensko krvodajalsko akcijo, ki bo potekala v ponedeljek, 30. maja, in torek, 31. maja, od 7. do 13. ure v prostorih Ljudske univerze Ajdovščina. V sredo, 1. junija, bo potekala od 7. do 13. ure v  športni dvorani Vojašnice Janka Premrla Vojka Vipava (dvorana ima ločen vhod za zunanje obiskovalce s parkirišča za vojašnico). 

Prosimo vas, da svoj prihod potrdite in se dogovorite o uri prihoda na št. 051 389 270, 051 671 147 ali 030 716 796.

Vsak dan osvežen podatek o trenutnem stanju zalog krvi po krvnih skupinah najdete na spletni strani http://www.daruj-kri.si/.

Prosimo vas, da na odvzem ne pridete tešči, ampak pred tem pojeste nemasten obrok (tudi brez mleka ali mlečne kave), na primer kruh, marmelado, med, sadje in popijete na primer sok, čaj ali črno kavo. Po odvzemu vam bomo postregli z malico.

Prav tako vas prosimo, da s seboj prinesete veljaven osebni dokument s fotografijo. 

[bookmark: _GoBack]V skrbi za vaše in naše zdravje pa bomo še naprej izvajali predpisane zaščitne ukrepe za preprečevanje širjenja okužbe covid-19. 

Za vse dodatne informacije smo vam na voljo na telefonski številki 05 366 4930 ali 051 430 722 oziroma na ajdovscina.ozrk@ozrks.si.

Že vnaprej se vam najlepše zahvaljujemo za vašo solidarnost!
Rdeči križ Ajdovščina

